ایران ساغلیق باخانی بهرام عین‌اللهی اؤلکه‌ده یئنی نسیل کوروناویروس (کووید-۱۹) سالقینیندا ۷.جی دالغانین باشلادیغینی آچیقلادی.
بهرام عین‌اللهی خالقی واکس ووردورماغا، قالابالیق و قاپالی یئرلرده ماسک ​​تاخماغا چاغیردی.
ایران ساغلیق باخانلیغینین وئردیگی آچیقلامادا، سون ۲۴ ساعات‌دا ویروس‌دان ۱۳ نفرین اؤلدوگو، ۵۷۵۱ یئنی یولوخما اولقوسونون معین ائدیلدیگی بیلدیریلدی.
باخانلیق، یئنی یولوخما حاللاریندان ۵۱۶سینین وضعیتینین آغیر اولدوغونو، ۶۵۶ نفرین ایسه خسته‌خانایا یئرلشدیریلدیگینی بیلدیردی.
ایران‌دا کووید-۱۹ سالقینینین باشلادیغی ۲۰۲۰.جی ایلده‌ن ایندیه دک ۱۴۱ مین ۴۹۹ نفر اؤلدو، ۷ میلیون ۲۷۸ مین ۴۷۸ نفر ایسه ویروسا یولوخدو.
